Siinkirjutaja "eksperimentaalne" kogemus aga on näidanud, et lihasvigastuste korral suurusjärk mõnede päevade kuni nädala möödudes saab asuda kergetele koormustele, mis ei põhjusta   päris algupärast valu ,   mis ei  põhjusta  valu jätkumist koormuse lõppedes  ja mis ei põhjusta järgmisel koormusel  valu tugevnemist või laienemist .   Järk-järgulise koormuse doseerimisega peaks õnnestuma õige ruttu jälle jalule saada. Ning kui olukord venib juba kuude pikkuseks, pole mõtet enam mingil juhul istuma jääda - sellise ajaga peaks organism olema võimeline parandama reieluumurde, paranema pimesooleoperatsioonist vms. ja kui lihasvigastus sellise ajaga pole paranenud, ei parane see "puhkemeetodiga" ka järgmise aasta jooksul.